Еди Маринов
Парче по парче

chitanka.info

Римувам клишетата,

родени в главата ми…

Изтриват се мислите

от белия лист на съзнанието —

парче по парче…

Люлея се в хамака

на търсени вечно емоции…

Изтичам през дупките,

губя себе си бавно —

парче по парче…

Не искам страха си

да се променя…

Но не мога да го направя,

напук оставам все същият —

парче по парче…

Заставам на брега,

оставям се да се отмия…

А после в пясъка

рисувам пак себе си —

парче по парче…

Измислям мечтите си,

изпълвам теб с живот…

Обличам образа ти,

събличам тялото ти —

парче по парче…

Копнея да те видя

истинска пред себе си…

Заспивам, за да те сънувам,

а виждам как си отиваш —

парче по парче…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.